Y2K ย้อนยุคเทรนด์แฟชั่นปี 2000
เป็นอีกหนึ่งเทรนด์ที่กำลังถูกพูดถึงมากและกลายเป็นกระแสบนโลกโซเชียลมีเดียตอนนี้ หนีไม่พ้นกระแส Y2K โดยเฉพาะกลุ่มคน Gen Y ในฐานะผู้ที่เคยอยู่ร่วมสมัยดังกล่าว
เป็นอีกหนึ่งเทรนด์ที่กำลังถูกพูดถึงมากและกลายเป็นกระแสบนโลกโซเชียลมีเดียตอนนี้ หนีไม่พ้นกระแส Y2K โดยเฉพาะกลุ่มคน Gen Y ในฐานะผู้ที่เคยอยู่ร่วมสมัยดังกล่าว
27 ก.พ. 2566

เป็นอีกหนึ่งเทรนด์ที่กำลังถูกพูดถึงมากและกลายเป็นกระแสบนโลกโซเชียลมีเดียตอนนี้ หนีไม่พ้นกระแส Y2K (กระแสย้อนยุคช่วงก้าวข้ามผ่านระหว่างปี 1990-2000) โดยเฉพาะกลุ่มคน Gen Y ในฐานะผู้ที่เคยอยู่ร่วมสมัยดังกล่าว และ Gen Z ที่มีความสนใจแฟชั่นที่เกิดขึ้นช่วงระหว่างนั้น เนื่องจากชื่นชอบในความแปลกใหม่ แต่สามารถเชื่อมโยงกับยุคตนเองได้
ไม่ว่าจะเป็นจากกระแสเพลง กระแสหนังและการแต่งกายตามแบบปี 2000s รวมถึงศัพท์ยุคเก่าที่ถูกพูดถึงอย่างมาก จน Y2K กลายเป็นคำลงท้ายฮิตติดปากทุกช่องทางออนไลน์ ผสมโรงกับไลฟ์สไตล์ของคนรุ่นใหม่ที่เปลี่ยนไป ทำให้ Y2K ยุคนี้ไม่ได้เป็นเพียงวิกฤตการณ์หรือแฟชั่นที่มองเห็นได้ แต่กลายเป็นบรรยากาศปลายยุค 90 เชื่อมต่อ 2000s
เดิมที Y2K เริ่มต้นจากวิกฤตการณ์เทคโนโลยีด้วยปัญหาระบบคอมพิวเตอร์เลข 2 หลัก แต่มีการรวมกับประวัติศาสตร์แฟชั่นของตัวแม่แฟชั่น เสื้อครอปเอวลอย, กางเกงกระโปรงเอวต่ำสีสันตัดกัน และกระตุ้นความนิยมผ่านวงการบันเทิงอย่างสาว Mean Girls, Britney Spears, Destiny’s Child หรือ Paris Hilton ที่ถือเป็น Iconic แห่งยุคสมัย
สำหรับคำว่า Y2K ย่อมาจาก year 2000 หรือปี ค.ศ. 2000 เป็นคำศัพท์ที่เกิดขึ้นเพื่อใช้เรียกระบบคอมพิวเตอร์ที่มีปัญหารอยต่อระหว่างปี 1999-2000 เนื่องจากคอมพิวเตอร์ที่ถูกพัฒนายุคก่อน ๆ ตั้งแต่ช่วงปี 1960-1980 สามารถอ่านตัวเลขปีได้เพียง 2 หลักสุดท้าย ทำให้ทั่วโลกเกิดความกังวลว่าระบบคอมพิวเตอร์จะไม่สามารถอ่านค่า 00 ของปี 2000 ได้ แต่จะย้อนไปอ่านเป็นปี 1900 แทน
แต่วิกฤตการณ์ Y2K ไม่ได้เกิดขึ้นจริง..แต่อย่างใด..
ถือเป็นยุคที่เทคโนโลยีและอินเทอร์เน็ต กำลังเริ่มเบ่งบานเฟื่องฟูไปทั่วโลก แฟชั่นยุคนั้นค่อนข้างมีเอกลักษณ์เฉพาะตัว เกิดจากการผสมผสานกันระหว่าง Pop-culture ของชาวมิลเลนเนียล และการพัฒนาของเทคโนโลยียุคนั้น
ที่ให้ความรู้สึกว่า “ล้ำสมัย (Futuristic) แต่ย้อนยุค (Retro)” ตัวอย่างแฟชั่นที่เห็นชัดเจน นั่นคือ เสื้อตัวเล็ก สายเดี่ยว เอวลอย กางเกงเอวต่ำ กระเป๋าทรง baguette รองเท้าส้นเตารีด สีสันสดใส พื้นผิวโลหะและะสีชมพู เป็นเหมือนสีธีมหลักของยุคเลยก็ว่าได้
ปัจจุบันจะเข้าสู่ปี 2023 แล้ว เลยผ่านยุค Y2K มาร่วม 20 ปีเศษ แต่กระแสดังกล่าวหวนกลับมาเป็นที่นิยมอีกครั้ง ในหมู่วัยรุ่นหนุ่มสาว โดยเฉพาะกลุ่ม Gen Z ที่เกิดมาระหว่างปี 1997-2012 และกำลังมีอายุอยู่ช่วงระหว่าง 11-26 ปี และการเข้าถึงเทคโนโลยีและอินเทอร์เน็ตความเร็วสูงได้แค่เพียงปลายนิ้วสัมผัส..
นั่นยิ่งทำให้เทรนด์แฟชั่นและไลฟ์สไตล์ Y2K ถูกนำกลับมากล่าวถึงและเป็นกระแสนิยมในหมู่วัยรุ่นปี 2023 อย่างรวดเร็ว ทั้งโซเชียลมีเดียและการใช้ชีวิตประจำวัน โดยเฉพาะการถ่ายรูปและเครื่องแต่งกาย
ยิ่งบรรดานักร้อง นักแสดง หรือเหล่าบรรดาคนดังผู้นำทางแฟชั่น หันมาเล่นจับกระแส Y2K ด้วยแล้ว จึงเกิดการส่งต่ออิทธิพลกันอย่างรวดเร็ว ไม่ว่าจะเป็น BLACKPINK, Apink และ NewJeans ยิ่งกลายเป็นตัวเร่งให้แฟชั่น Y2K แพร่กระจายอย่างกว้างขวางไปทั่วโลก..
แน่นอนว่า “แฟชั่น Y2K ไทย” ไม่มีละเว้นเช่นกัน..!!??